**ГОДИШЕН ОТЧЕТ**

**ЗА ДЕЙНОСТТА НА НАРОДНО ЧИТАЛИЩЕ**

**„ПРОСВЕТА 1910”-СЕЛО ГАЛИЧЕ**

 **2022г.**

 ***Българските читалища са живият извор на българския дух и култура през вековете. Тук е запалена искрата и пламва огънят на Българското възраждане. Тук е мястото, в което се поддържат живи българските традиции, мястото, в което малките българчета научават от своите майки и бащи, баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.***

 Отчетният период обхваща периода януари-декември 2022 година.

 Един отрязък от дванадесет месеца, в които работихме за да утвърдим вече изградените дейности , да преосмислим приоритетите стоящи пред читалището и неговите форми за реализация , обогатяване на годишната програма , културния календар на читалището и библиотеката. Читалище „Просвета – 1910 г.”, продължава своята народополезна дейност за утвърждаването му като естествен център за културно-просветна и творческо-развлекателна дейност. Дейността на читалището е съпричастна с целия обществен и културен живот, който кипи в с.Галиче. Под читалищната стряха се проведоха всички значими културно-масови мероприятия и прояви. Читалище „Просвета 1910”” винаги е било един от партньорите на ръководството на кметството и общината в областта на културата.Традиция е заедно да се подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно- историческото наследство на родния край, занимават се с творчество и ползват различни видове услуги. За нас винаги е било важно да надграждаме позиции и традиции,защото освен хранилище на местния бит и култура, читалището е и иновативна организация, която се развива, отчитайки приоритети на днешния ден, защото идваме от епохата на Възраждането и отиваме в бъдещето, където е важно да оставим жалони ,от които е видно че имаме богата родова памет. И през 2022 година нашите :

1.ОСНОВНИ ЦЕЛИ БЯХА: 1.1 Отстояване на позицията на културно средище; 1.2. Обогатяване на културния живот; 1.3. Развитие на библиотечната дейност; 1.4 Превръщане на читалището в информационен център; 1.5 Съхраняване на народните обичаи и традиции; 1.6 Развитие и подпомагане на любителското художествено творчество;

2.ПРИОРИТЕТНИТЕ НИ ЗАДАЧИ: 2.1. Уреждане и поддържане на общодостъпна библиотека; 2.2. Работа в школи, фестивали и младежки дейности; 2.3. Предоставяне на компютърни и интернет услуги . 2.4. Основна за читалището и с днешна дата си остава библиотечно-информационната дейност. Читалищната библиотека, винаги е била един от приоритетите на читалищното ръководство.Обработката и картотекирането на книгите и останалите библиотечни материали е съобразена със съвременните изисквания.

 През 2022 г. екипът на НЧ ,,Просвета 1910” с.Галиче посрещна 305 читатели с ,,Добре дошли". Вярваме, че на всеки един от тях, преживяването ,,библиотека " е помогнало да разкрие нови светове и достигане на мечтите си. Във фонда на библиотеката се съхраняват 11372 библиотечни единици. Чрез дарителската кампания подета още през 2018 година фондът на библиотеката през 2022 година нарасна с 4672 библиотечни единици получени чрез дарения от дарители. Библиотеката отчете повишаване броя на читателите и посещенията в сравнение с предходните години. За това спомогна качествения подбор при комплектуването на библиотечните фондове, както и утвърдената добра практика, служителя на библиотеката да представя възможностите, които културната институция предлага.Библиотеката има 3 бр. абонамент-вестник „Труд“, „Читалищен вестник“ и хумористичния вестник „Стършел“.

 **2.Културо- масова дейност**.

Културно-масовата работа през годината беше насочена предимно към празници, бележити дати, чествания и годишнини.

-През цялата година редовно са подреждани витрини и изложби свързани с бележити дати, личности и събития (по отделен календарен план) във фоайето на библиотеката.

- Още през далечната 2019г. библиотека се присъедини към инициативата ,,Маратон на четенето"и тази дейност продължава и до днес.. През месеците юли, август и септември за пета поредна година се проведе ,,Лятна занималня “ с децата на с.Галиче.Проведоха се много познавателни игри, по везане на шевици и кулинарство. Клубът към библиотеката ,Малките артисти” пресъздадоха любимата си детска приказка ,,Пепеляшка”. Културни събития и масови прояви през 2022 г. планувани по културен календар ,който прилагаме към отчета са изпълнени.

Чествани бележити дати:

 -10-01-22г.-112г. от основаването на НЧ“Просвета-1910“-отпразнувана от членове на читалището.

-21-01-22г.-Чрез драматизация беше честван Деня на родилната помощ „Бабин ден“.

 -14-02-22г.-„Празника на виното и любовта“ беше честван чрез почерпка от членове на читалището.

-19-02-22г.-Рецитал по случай 149г. от обесването на Васил Левски.

-01-03-22г.-„Баба Марта е дошла“-изработени мартенички и раздадени в детска градина, училище и на площада.

-03-03-22г.-Честване Националния празник на Република България пред паметника в селото заедно с училище „Христо Ботев“.

-08-03-22г.-Международен ден на жената- организирана бе изложба на сувенири изработени от талантливи самодейци.

 -01-04-22г.-Деня на хумора и шегата- в библиотеката бяха четени хумористични разкази от деца –редовни посетители на библиотеката.

-16-04-22г.-„Лазаруване“-християнски празник-момичета в народни носии посетиха гостоприемни стопани.

-24-04-22г.-Велик ден-християнския празник беше честван от членове на читалището чрез великденска трапеза.

-24-05-22г.-Послучай „Деня на славянската писменост и култура“ се направи прожекция на филм за делото на светите братя Кирил и Методий.

-11-06-22г.-. ”. Със съдействието и финансова подкрепа на община гр.Бяла Слатина в с.Галиче се проведе и Първия общински фолклорен фестивал ,,На мегдана край чешмата“.

-юни, юли и август-Детска занималня-„Забавно лято“-четене на книги, драматизация на детска приказка от деца, рисуване, игра на тенис на маса и др.

-01-11-22г.-Ден на народните будители-честван чрез рецитал.

 -17-12-22г.Концерт на Танцов състав за народни танци и хора „Данфоров горун“.

Всички инициативи в читалището се случват с активна взаимна работа с местното училище, детската градина, с помощта на самодейци доброволци и членове на НЧ като пример за екипна работа.

**3.Художествено-творческа дейност**

В читалището развиват своя талант и умения детска група за народни танци с хореограф Валери Тодоров. Действа и група „Младите артисти“ за драматизация на детски приказки с ръководител Галя Чонтова.

.

 **4.Финансира**

 Финансирането на читалището е от държавна, общинска и собствени източници.

 Държавната Субсидия е за библиотекар и административен персонал-2 бр-24747 лв. , общинската субсидия е в размер 3000 лв. от рента на читалищната земя-2674 лв. и членски внос от 2021г.- 246 лв.

 Читалището ни е живата връзка на населението и подрастващите с нематериалното културно наследство. През своето 112 годишно съществуване, то се утвърди като активен участник в съхранението и популяризирането на българското. В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения. С многообразието на традициите се осъществява живата връзка на поколения и родове с миналото и естествен мост към бъдещето

 Годишния отчет е съгласуван с Читалищното настоятелство.

 Председател:

( Венета Пачева)

Изготвил отчета:

(Веселин Янков-секретар )